**KUUENDA KOOSSEISU**

**OTSUS**

Haapsalu, 27. jaanuar 2012 nr

 Eelnõu

**Korteriomandi avaliku kirjaliku**

**enampakkumise tulemuste kinnitamine**

**(Lihula mnt 21-18, Haapsalu)**

Haapsalu Linnavolikogu 25.02.2011 otsusega nr 101 anti linnavalitsusele luba korraldada korteriomandi müük Haapsalus, asukohaga Lihula mnt 21-18. Haapsalu Linnavalitsuse 30.11.2011 korraldusega nr 726 kinnitati enampakkumise tulemused ja tehti volikogule ettepanek võõrandada kinnisasi enampakkumise võitjale.

Arvestades linnavalitsuse ettepanekut ning juhindudes Haapsalu Linnavolikogu 30.05.1997 määruse nr 8 Linnavara võõrandamise korra p 40.1, kohaliku omavalitsuse korralduse seaduse § 22 lg 1 p 37, Haapsalu põhimääruse § 12 lg 1 p 43, § 55 lg 1 p 1 ning haldusmenetluse seadusest, Haapsalu Linnavolikogu otsustab:

* 1. Kinnitada korteriomandi asukohaga Lihula mnt 21-18, Haapsalus avaliku kirjaliku enampakkumise võitjaks **Edgar Tammus**.
	2. Võõrandada korteriomand asukohaga Haapsalus, Lihula mnt 21-18 (kinnistu registriosa number 1484932, katastritunnus 18301:019:0002, pindala 2270 m2, 208/4752 mõttelist osa maatükist, katastriüksuse sihtotstarve elamumaa 100%, korteri pindala 20,8 m2) **Edgar Tammus** (edaspidi Ostja) hinnaga 2470.12 (kaks tuhat nelisada seitsekümmend koma kaksteist) eurot alljärgnevatel tingimustel:
	3. Ostja tasub 2270.12 (kaks tuhat kakssada seitsekümmend koma kaksteist) eurot (tagatisraha 200 eurot on tasutud 06.01.2012 maksekorraldusega nr 111) Haapsalu Linnavalitsuse pangakontole nr 10602002431007 AS SEB Pangas hiljemalt kinnistu notariaalse ostu-müügilepingu sõlmimise päevale eelnevaks päevaks või esitab tagasivõtmatu panga garantiikirja originaali ostuhinna tasumise kohta kolme (3) pangapäeva jooksul peale ostu-müügilepingu sõlmimist hiljemalt ostu-müügilepingu sõlmimise päevale eelnevaks päevaks.
	4. Korteriomandi Ostjal sõlmida ostetava kinnistu notariaalne ostu-müügileping 30 päeva jooksul kinnistu enampakkumise tulemuste kinnitamise otsuse teatavakstegemisest, s.o 30 päeva jooksul eelnimetatud otsuse koopia kättesaamise päevale järgnevast päevast arvates.
	5. Punktis 2.2 nimetatud tähtajaks kinnistu notariaalse ostu-müügilepingu sõlmimata jätmisel on enampakkumise tulemuste kinnitajal (Haapsalu Linnavolikogu) õigus enampakkumise tulemused tühistada ja enampakkumise tulemuste kinnitamise otsus kehtetuks tunnistada ja sel juhul Ostja poolt sissemakstud tagatisraha Ostjale ei tagastata või realiseeritakse esitatud tagasivõtmatu pangagarantii.
	6. Notaritasu tasub täies ulatuses Ostja.
1. Volitada Haapsalu linna nimel ostu-müügilepingule alla kirjutama aselinnapea Peeter Vikman.
2. Linnavolikogu kantseleil teha otsus teatavaks Edgar Tammus`ele otsuse koopia väljastamise teel.
3. Otsus jõustub teatavakstegemisest.
4. Otsuse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku paragrahvi 46 sätestatud tähtaegadel ja halduskohtumenetluse seadustikus sätestatud korras.

Jaanus Karilaid

Volikogu esimees

SELETUSKIRI

Eelnõule „Kinnisasja avaliku kirjaliku enampakkumise tulemuste kinnitamine (Lihula mnt 21-18, Haapsalu)“

Haapsalu Linnavalitsuses 10.01.2012 toimunud korteriomandi Lihula mnt 21-18 kirjalike pakkumiste avamisel oli kolm pakkujat. Edgar Tammuse pakkumine osutus võitjaks. Pakkujad pretensioone protseduurireeglite osas ei esitanud.

Linnavalitsus teeb ettepaneku eelnõu otsusena vastu võtta.

Peeter Vikman, aselinnapea

13.01.2012